เดือน พ.ค ก่อนวันที่มีเพศสัมพันธ์กันวันนั้น ได้มีเมือกใสๆติดช่องคลอด เเล้วปวดหน่วงๆ จากนั้นเราก้อทำการบ้านกับแฟน หลังจากนั้นประมาน4-5วัน รุ้สึกคัดเต้านม เเล้วมีอารมณ์หงุดหงิดง่ายมาก อาการเหล่านี้เปนมาได้จะ2อาทิตย์เเล้วค่ะ เเล้วพอมาถึงวันที่1-2เดือน มิ.ย นี้ รุ้สึกปวดท้องเหมือนประจำเดือนจะมาจนตอนนี้ก้อยังเจบ เเต่ไร้วี่เเววค่ะ วันนี้ทานข้าวก้อรุ้สึกว่าเหมือนจะคลื่นไส้ร่วมด้วย ปวดหัว วิงเวียนอะไรประมานนี้ค่ะ
สวัสดีค่ะ ประจำเดือนปกติควรจะมาทุก 22-35 วัน หากมาช้ากว่านี้จะถือว่ามาช้าผิดปกติ และอาจจะเกิดจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์ทำงานผิดปกติ ความเครียด ความกังวล เป็นต้นหากเป็นเพศสัมพันธ์ที่ไม่ได้ป้องกันนั้น มีโอกาสตั้งครรภ์ได้ อาการคัดเต้านม หงุดหงิด คลื่นไส้ ปวดหัว วิงเวียน ดังกล่าวมานั้น ไม่ได้บ่งบอกหรือจำเพาะเจาะจงต่อการตั้งครรภ์ค่ะแนะนำการยืนยันการตั้งครรภ์ด้วยชุดตรวจครรภ์ทางปัสสาวะ ซึ่งให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะตรวจให้ผลที่แน่นอนได้แล้ว หากให้ผลลบ แต่ประจำเดือนไม่มา ควรไปยืนยันที่รพ.อีกครั้ง และหาสาเหตุอื่นๆนอกเหนือจากการตั้งครรภ์ต่อไป